Document ID: 32013R1048

KOMISIJOS ĮGYVENDINIMO REGLAMENTAS (ES) Nr. 1048/2013
2013 m. spalio 28 d.
kuriuo iš dalies keičiamas Reglamentas (EB) Nr. 828/2009, kuriuo nustatomos išsamios prie 1701 tarifinės pozicijos priskiriamų cukraus sektoriaus produktų importo ir rafinavimo pagal lengvatinius susitarimus taisyklės, taikomos nuo 2009-2010 iki 2014-2015 prekybos metų
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. liepos 22 d. Tarybos reglamentą (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d., iš dalies keičiantį reglamentus (EB) Nr. 552/97, (EB) Nr. 1933/2006 ir Komisijos reglamentus (EB) Nr. 1100/2006 ir (EB) Nr. 964/2007 (1), ypač į jo 11 straipsnio 7 dalį,
kadangi:
(1)
remiantis Komisijos reglamento (EB) Nr. 828/2009 (2) 1 straipsnio 4 dalimi, Reglamento (EB) Nr. 732/2008 I priede nurodyta mažiausiai išsivysčiusi šalis gali būti įtraukta į Reglamento (EB) Nr. 828/2009 I priedą;
(2)
remiantis 2013 m. birželio 12 d. Europos Parlamento ir Tarybos reglamentu (ES) Nr. 607/2013, kuriuo panaikinamas Tarybos reglamentas (EB) Nr. 552/97, laikinai Mianmarui/Birmai neleidžiantis naudotis bendrosiomis tarifo privilegijomis (3), 2013 m. liepos 19 d. Mianmarui/Birmai vėl leista naudotis bendrųjų muitų tarifų lengvatų sistema, taikoma atgaline data nuo 2012 m. birželio 13 d.;
(3)
Mianmaras/Birma, viena iš mažiausiai išsivysčiusių šalių, nurodytų Reglamento (EB) Nr. 732/2008 I priede, paprašė Komisijos įtraukti ją į Reglamento (EB) Nr. 828/2009 I priedą. Kadangi Mianmare/Birmoje gaminamas cukrus, ši šalis - galima eksportuotoja į Europos Sąjungą;
(4)
todėl Reglamentas (EB) Nr. 828/2009 turėtų būti atitinkamai iš dalies pakeistas;
(5)
šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr 828/2009 I priedo I dalis pakeičiama šio reglamento priedo tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. spalio 28 d.

Labels: 3
17
19
18